આઇટી વિભાગની જુદી જુુદી ટીમ દ્વારા અમદાવાદના બિલ્ડર્સ, જ્વેલર્સ અને જમીનના ધંધાર્થીઓને ત્યાં સવારથી જ સર્ચ ચાલી રહ્યું છે, જેમાં મોટી રકમની ટેક્સચોરી ઉપરાંત અનેક શંકાસ્પદ નાણાકીય વ્યવહાર મળી આવવાની શક્યતા છે. મોટા ભાગના જ્વેલર્સ તેમની કમાણી જમીનોમાં રોકતા હોવાની માહિતી વિભાગને મળી હતી. મહેસાણાના સોનાના હોલસેલ વેપારીને ત્યાં દરોડા બાદ અમદાવાદના સોનાના હોલસેલર્સને ત્યાં તાજેતરમાં દરોડા પડ્યા હતા, જેમાં નોટબંધીના અનેક નાણાકીય વ્યવહાર વિભાગને મળી આવ્યા હતા.